English: WATCH : Vijay Mallya outside London Court clarifies on his statement that he met Finance Minister before leaving from the country, says "I happened to meet Mr Jaitley in Parliament & told him that I am leaving for London...
Telugu: లండన్‌ : దేశీయ బ్యాంకులకు వేలకోట్లు ఎగనామం పెట్టి విదేశాల్లో లగ్జరీ లైఫ్‌ గడుపుతున్న విజయ్‌ మాల్యా సంచలన విషయాలు వెల్లడించాడు. దేశం విడిచి రావడానికి కంటే ముందు తాను ఆర్థిక మంత్రిని కలిసినట్టు చెప్పాడు. లండన్‌లో వెస్ట్‌మినిస్టర్‌ మెజిస్ట్రేట్స్‌ కోర్టుకు హాజరవడానికి వచ్చిన విజయ్‌ మాల్యా ఈ విషయాన్ని వెల్లడించాడు. ఆర్థిక మంత్రిని కలిసి, బ్యాంకులతో ఉన్న సమస్యను పరిష్కరించుకునేందుకు సెటిల్‌మెంట్‌ను కూడా ఆఫర్‌ చేసినట్టు పేర్కొన్నాడు. అనంతరం వెంటనే తన స్టేట్‌మెంట్‌పై మాల్యా మరోసారి క్లారిటీ ఇచ్చాడు. దేశం విడిచి రావడానికి కంటే ముందు పార్లమెంట్‌ ఆవరణలో జైట్లీని కలిశాను. లండన్‌ వెళ్తున్నట్టు చెప్పాను. కానీ ఆయనతో నాకు ఎలాంటి అధికారిక సమావేశాలు జరుగలేదు్ణ అంటూ చెప్పుకొచ్చాడు. మాల్యా వెల్లడించిన ఈ సంచలన విషయాలపై దేశవ్యాప్తంగా తీవ్ర చర్చనీయాంశమైంది.